stanford-oval/wikipedia huggingface dataset:
Martin Tomczyk
Uran tilastot

| Kausi | Sarja | Talli | Kilpailuja | Voittoja | Paalu- paikkoja | Nopeimpia kierroksia | Palkintosijoja | Pisteitä | Sijoitus |
| --- | --- | --- | --- | --- | --- | --- | --- | --- | --- |
| 2000 | Saksan Formula 3 mestaruussarja | Opel Team KMS | 18 | 0 | 0 | 0 | 0 | 49 | 12. |
| 2001 | Deutsche Tourenwagen Masters | Abt Sportsline Junior | 20 | 0 | 0 | 1 | 1 | 23 | 13. |
| 2002 | Deutsche Tourenwagen Masters | Abt Sportsline | 18 | 1 | 1 | 0 | 2 | 7 | 9. |
| 2003 | Deutsche Tourenwagen Masters | Abt Sportsline Junior | 9 | 0 | 0 | 0 | 0 | 1 | 16. |
| 2004 | Deutsche Tourenwagen Masters | Abt Sportsline | 10 | 0 | 2 | 0 | 4 | 39 | 5. |
| 2005 | Deutsche Tourenwagen Masters | Abt Sportsline | 11 | 0 | 0 | 1 | 0 | 10 | 13. |
| 2006 | Deutsche Tourenwagen Masters | Abt Sportsline | 10 | 1 | 1 | 0 | 3 | 42 | 4. |
| 2007 | Deutsche Tourenwagen Masters | Abt Sportsline | 10 | 2 | 2 | 2 | 4 | 40 | 3. |
| 2008 | Deutsche Tourenwagen Masters | Abt Sportsline | 11 | 0 | 0 | 1 | 1 | 32 | 7. |
| 2009 | Deutsche Tourenwagen Masters | Abt Sportsline | 10 | 1 | 1 | 0 | 4 | 35 | 6. |
| 2010 | Deutsche Tourenwagen Masters | Abt Sportsline | 11 | 0 | 0 | 0 | 0 | 20 | 8. |
| 2011 | Deutsche Tourenwagen Masters | Team Phoenix | 10 | 3 | 1 | 1 | 8 | 72 | 1. |
| 2012 | Deutsche Tourenwagen Masters | BMW Team RMG | 10 | 0 | 0 | 1 | 3 | 69 | 8. |
| 2013 | Deutsche Tourenwagen Masters | BMW Team RMG | 10 | 0 | 0 | 0 | 0 | 10 | 19. |
| 2014 | Deutsche Tourenwagen Masters | BMW Team Schnitzer | 10 | 0 | 0 | 1 | 1 | 49 | 6. |
| 2015 | Deutsche Tourenwagen Masters | BMW Team Schnitzer | 17 | 0 | 0 | 0 | 0 | 27 | 19. |
| 2016 | Deutsche Tourenwagen Masters | BMW Team Schnitzer | 18 | 0 | 0 | 0 | 0 | 16 | 21. |
| 2016 | ADAC GT Masters | Schubert Motorsport | 4 | 0 | 0 | 0 | 0 | 14 | 35. |
| 2016 | Blancpain GT Series Endurance Cup | BMW Team Italia | 1 | 0 | 0 | 0 | 0 | 0 | NC |
| 2016 | Blancpain GT Series Endurance Cup | Rowe Racing | 1 | 0 | 0 | 0 | 0 | 0 | NC |
| 2017 | IMSA SportsCar Championship - GTLM | BMW Team RLL | 11 | 1 | 0 | 0 | 4 | 284 | 7. |
| 2018 | IMSA SportsCar Championship - GTD | Turner Motorsport | 1 | 0 | 0 | 0 | 0 | 17 | 58. |
| 2018 | 24 Hours of Le Mans - LMGTE Pro | BMW Team MTEK | 1 | 0 | 0 | 0 | 0 | N/A | 11. |
| 2018-19 | FIA World Endurance Championship - LMGTE Pro | BMW Team MTEK | 8 | 0 | 0 | 0 | 1 | 53 | 14. |
| 2019 | Intercontinental GT Challenge | BMW Team Schnitzer | 5 | 0 | 1 | 0 | 0 | 38 | 12. |
| 2019 | Blancpain GT Series Endurance Cup | BMW Team Schnitzer | 1 | 0 | 0 | 0 | 0 | 4 | 30. |
| 2019 | 24 Hours of Le Mans - LMGTE Pro | BMW Team MTEK | 1 | 0 | 0 | 0 | 0 | N/A | 13. |
| 2020 | Intercontinental GT Challenge | Walkenhorst Motorsport | 3 | 0 | 0 | 0 | 1 | 26 | 9. |
| 2020 | GT World Challenge Europe Endurance Cup | Walkenhorst Motorsport | 1 | 0 | 0 | 0 | 0 | 0 | NC |
| 2021 | GT World Challenge Europe Endurance Cup | Walkenhorst Motorsport | 5 | 0 | 0 | 0 | 0 | 9 | 22. |
Aiheesta muualla

Wikimedia Commonsissa on kuvia tai muita tiedostoja aiheesta .
Martin Tomczykin viralliset kotisivut (saksaksi)
DriverDB-sivustolla (englanniksi)
Millau

| Millau |
| --- | --- |

 vaakuna
 Millau
 Koordinaatit: 44°5′54.96″N, 3°4′41.88″E 
Valtio:  Ranska
Alue:  Midi-Pyrénées
Departementti:  Aveyron
Pinta-ala:  
 – Kokonaispinta-ala:  168 km²
Väkiluku (2008):  21 943
 – Väestötiheys:  130 as./km²
 
 Millau 
Infobox OKVirheellinen NIMI-arvo: 
Millaun keskustaa
Millau [mijo] on kaupunki ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 21 943 asukasta vuoden 2008 väestönlaskennassa. Millaun pinta-ala on 168 neliökilometriä.
Millau sijaitsee Tarn-joen varressa kohdassa, jossa Dourbie-sivujoki yhtyy Tarniin. Millaun lounaispuolella sijaitsee Millaun maasilta, joka on maailman korkein ajoneuvoilla ylitettävä silta.
Rooman vallan aikana paikkakunnan nimi oli Condatomagus, ”markkina jossa joet kohtaavat”. Tuolloin seutu tuli tunnetuksi punaisesta terra sigillata -keramiikasta, jonka perinnettä vaalitaan Millaun lähellä sijaitsevassa arkeologisessa kohteessa La Graufesenque. Paikkakunta on nykyisin tunnettu myös lampaannahkasta valmistetuista käsineistä ja muista nahkatuotteista, joiden historiaa on koottu museoon nimeltä La Maison de la Peau et du Gant.
Merja Jalo

Merja Jalo (oik. Merja Viro, s. 25. marraskuuta 1951 Turku) on suomalainen nuortenkirjailija. Jalo on kirjoittanut nuortenkirjoja, joista suurin osa kertoo hevosmaailmasta.
Jalon ensimmäinen teos, Nummelan ponitalli -sarjan avausosa Yllätysori ilmestyi vuonna 1977. Osan kirjoista (Koiratytöt- ja Pappilan ponitytöt -sarjan) Jalo on kirjoittanut yhdessä sisarensa Marvi Jalon kanssa.
Merja Jalon kirjat ovat olleet alusta saakka eri tyyppisiä kuin sisarensa teokset. Kirjoissa käytetään perinteisiä juonikaavoja, joissa nuori tyttö taltuttaa villin hevosen ja nuoret ratkovat arvoituksia etsivien lailla.[lähde? ] Kirjojen menestys perustuu pitkälti niiden sarjamaisuuteen. Jalo on ollut hyvin tuottelias kirjailija. Parhaimpina vuosina häneltä on ilmestynyt viisi teosta.
Teokset

Nummelan ponitalli -sarja (1977–)
Haavikon ravitalli -sarja (1978–2001)
Nea-sarja (1989–)
Markus-sarja:
Onnensatula (1992)
Tähtiratsastaja (1993)
Kaikki hevosen tähden (1993)
Kilparatsastaja (1994)
Pappilan ponitytöt -sarja (1995–2003)
Koiratytöt/Jesse-sarja (2004–)
Terapiatalli ponimaa -sarja (2022-)
Palkinnot ja ehdokkuudet

Pirkanmaan Plättä 1978, 1985, 1991, 2011
Kirjava Kettu -palkinto 2008
Lasten LukuVarkaus -palkintoehdokkuus 2016 (teoksesta Saalistaja)
Kirjallisuutta

Loivamaa, Ismo (toim.): Kotimaisia lasten- ja nuortenkirjailijoita.  Kirjastopalvelu Oy, 1995.  ISBN 951-692-353-4.
Aiheesta muualla

Nummelan ponitalli -sivusto (Arkistoitu – Internet Archive)
http://www.ponityttonea.suntuubi.com (Arkistoitu – Internet Archive)
Meganeura

| Meganeura |
| --- | --- |
 Meganeura monyi Toulousessa museossa. Sen siiven kärkien väli on 68 senttimetriä.
 kivihiilikausi 
Tieteellinen luokittelu
Domeeni::  Aitotumalliset, Eucarya
Kunta::  Eläinkunta, Animalia
Pääjakso::  Niveljalkaiset, Arthropoda
Alajakso::  Kuusijalkaiset, Hexapoda
Luokka::  Hyönteiset, Insecta
Alaluokka::  Siipikantaiset, Pterygota
Ylälahko::  Odonatoptera
Lahko::  †Griippikorennot Meganisoptera
Heimo::  †Meganeuridae
Suku::  †Meganeura
Laji::  monyi
Kaksiosainen nimi
 † Meganeura monyi  Brongniart, 1885 
Katso myös
   Meganeura Wikispeciesissä   Meganeura Commonsissa 
Infobox OKNimi-testi OK: 
Meganeura monyi oli nykyisiä sudenkorentoja muistuttava, suurikokoinen hyönteinen. Sen siipiväli saattoi olla 70 senttimetriä ja ruumiin pituus 40 senttimetriä. Meganeura monyi eli myöhäisellä kivihiilikaudella noin 300 miljoonaa vuotta sitten.
Meganeuran suuren koon mahdollisti ilman korkea happipitoisuus: happea oli tuohon aikaan ilmasta miltei 40 prosenttia, mikä on melkein kaksi kertaa niin paljon kuin nykyisin. Samaan aikaan eli myös muita suurikokoisia hyönteisiä kuten rososiipiäisiä (Dictyoptera) ja palaeodictyopterat.
Meganeuran elintapojen oletetaan olleen pitkälti samankaltaiset kuin nykyisten sudenkorentojen. Se pyydysti sen ajan suurikokoisimpia hyönteisiä ilmasta, tarttuen niihin jaloillaan. Se oli suurin saalistaja paleotsoottisella maailmankaudella kivihiilikaudelta permikaudelle, jolloin ensimmäiset matelijat ilmestyivät.
Taiteilijoiden näkemyksiä Meganeurasta

Malli Meganeurasta Dinoparkissa Münchenissä.
Meganeuran ennallistus, Mensch und Natur-Museum, München.
Meganeura oli jättiläismäinen sudenkorento kivihiilikaudella.
Aiheesta muualla

Cannell, Alan E. R.: The engineering of the giant dragonflies of the Permian: revised body mass, power, air supply, thermoregulation and the role of air density. Journal of Experimental Biology, 2018, nro 221, s. 1–7.  doi:10.1242/jeb.185405.  Artikkelin verkkoversio. Viitattu 3.12.2019. (englanniksi)
Metsolan koulu

Metsolan koulu voi tarkoittaa jotakin seuraavista:
Metsolan ala-asteen koulu Helsingissä
Metsolan koulu Jalasjärvellä
Metsolan koulu Kotkassa
Metsolan koulu Lohjalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Metsolan koulu”, voi hakea sivunnimihaulla, laajalla sivunnimihaulla tai tekstihaulla.
Lori-Ann Muenzer

| Mitalit> Maa:   Kanada.Naisten pyöräily. Olympialaiset  | Mitalit> Maa:   Kanada.Naisten pyöräily. Olympialaiset  | Mitalit> Maa:   Kanada.Naisten pyöräily. Olympialaiset  | Maa:   Kanada> Naisten pyöräily. |
| --- | --- | --- | --- |
|  Kultaa | Ateena 2004 | eräajo |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Hopeaa | Manchester 2000 | eräajo |  |
|  Hopeaa | Antwerpen 2001 | 500 m |  |
|  Pronssia | Antwerpen 2001 | eräajo |  |
|  Pronssia | Melbourne 2004 | eräajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Manchester 2002 | eräajo |  |
|  Pronssia | Kuala Lumpur 1998 | eräajo |  |
|  Pronssia | Manchester 2002 | 500 m |  |
Lori-Ann Muenzer (s. 21. toukokuuta 1966 Toronto) on kanadalainen ratapyöräilyn olympiavoittaja. Hän edusti aktiiviurallaan  Juventus Cycling Clubia ja Edmonton AB -seuraa. Hän on pituudeltaan 175 cm.
Muenzer voitti Ateenan olympialaisissa 2004 kultaa eräajossa ja oli seitsemäs 500 metrin aika-ajossa. Sydneyn olympialaisissa 2000 hän sijoittui 500 metrin aika-ajossa 13:nneksi.
Muenzer saavutti MM-kilpailuissa eräajossa hopeaa 2000 ja pronssia 2001 ja 2004 sekä 500 metrin aika-ajossa hopeaa 2001. Kansainyhteisön kisoissa hän sai eräajossa hopeaa 2002 ja pronssia 1998 sekä 500 metrin aika-ajossa pronssia 2002..
Loretta Yu

| Loretta Yu> Henkilötiedot |
| --- | --- |
Syntynyt: 22. joulukuuta 1982 (ikä 41) Montréal, Quebec, Kanada
Näyttelijä
Aktiivisena:  2005–
Aiheesta muualla
Viralliset kotisivut
IMDb
Loretta Yu (s. 22. joulukuuta 1982 Montréal, Quebec, Kanada) on kanadalainen näyttelijä.
Hän on esiintynyt useissa televisiosarjoissa, kuten muun muassa Degrassi: The Next Generation. Hän on näytellyt myös joissakin elokuvissa.
Metsolahti

Metsolahden rautatieasema 1950-luvulla.
Metsolahti on kylä Laukaan kunnassa Keski-Suomessa. 
Kylä sijaitsee valtatien 9 varrella Vaajakosken ja Lievestuoreen välissä, vastapäätä Savion kylää. Metsolahden kylä on Metsolahti-nimisen lahden rannalla.
Metsolahti tunnetaan valtakunnallisesti Pönttövuoren tunnelista, joka on Jyväskylä–Pieksämäki-radan välisellä rautatieosuudella. Alkuperäinen tunneli rakennettiin ensimmäisen maailmansodan aikana 1914–1917 ja sitä on perinteisesti tai leikillisesti pidetty Savon länsirajana. 2000-luvun alussa viereen puhkaistiin uusi Pönttövuoren tunneli ja vanhasta tunnelista poistettiin kiskot.
Metsolahdella on oma toimiva kyläseura, jonka kylätalona toimii entinen Metsolahden rautatieasema.
Metsolahdella on tiivistä yhteistyötä läheisen Savion kylän kanssa.
Mikko Luoma (yritysjohtaja)

Mikko Antero Luoma (s. 1966 Toholampi) on suomalainen johtamisasiantuntija ja Hilla Group Oyj:n toimitusjohtaja. Hän on valmistunut kauppatieteiden maisteriksi vuonna 1990 ja kauppatieteiden tohtoriksi vuonna 2000, kumpikin Vaasan yliopistosta. Hänen väitöskirjansa  käsitteli henkilöstön kehittämistä yrityksen strategisena toimintona. Hän on työskennellyt aiemmin henkilöstöjohtajana Outokumpu Oyj:ssä ja Metso Oyj:ssä, toimitusjohtajana Johtamistaidon Opisto JTO:ssa ja tutkimusjohtajana Vaasan yliopistossa, jossa hän toimii myös strategisen henkilöstöjohtamisen dosenttina.
Luoma on toiminut Henkilöstöjohdon ryhmä – HENRY ry:n puheenjohtajana ja hänet on nimitetty järjestön kunniajäseneksi. Hän on kirjoittanut useita johtamisaiheisia kirjoja ja artikkeleita. Vuonna 2006 hänen artikkelinsa Managers’ perceptions of the strategic role of management development palkittiin Journal of Management Development -tiedelehden Outstanding Paper -palkinnolla.
Teoksia

Tapio Aaltonen, Mikko Luoma, Raija Rautiainen: Vastuullinen johtaminen: inhimillistä tuloksentekoa, WSOY 2004
Pauli Juuti, Mikko Luoma: Strateginen johtaminen: miten vastata kompleksisen ja postmodernin ajan haasteisiin? Otava 2009 (Ekonomiliiton kirjallisuuspalkinto -kilpailun finalisti vuonna 2010)
Mikko Luoma, Riitta Viitala (toim.): Katveesta kilpailukyvyn ytimeen: kehittyvä henkilöstöjohtaminen pk-yrityksissä, BoD 2017
Mikko Luoma: Johtoryhmän käsikirja: organisaation tärkeimmän joukkueen toiminta, johtaminen ja kehittäminen, AlmaTalent 2021
Pauli Juuti, Mikko Luoma: Strateginen ajattelu ja johtaminen: matka läpi maailmankuvien, PS-kustannus 2022
Martin Tauber

| Martin Tauber> Henkilötiedot |
| --- | --- |
Syntynyt: 4. marraskuuta 1976 (ikä 47)
Kansalaisuus:   Itävalta
Uran tiedot
Seura:  SC Seefeld
Laji:  maastohiihto
Maailmancup
Kaudet:  1997–2007
Paras sijoitus:  2.
Palkintokorokkeella:  1
 Tietolaatikko päivitetty 20. toukokuuta 2019 
Martin Tauber (s. 4. marraskuuta 1976) on itävaltalainen uransa lopettanut maastohiihtäjä.
Maailmancup

Tauber kilpaili maailmancupissa ensimmäisen kerran 22. marraskuuta 1997 Beitostølenissä ollen kymmenen kilometrin perinteisen hiihtotavan kisassa 105:s. Maailmancupin pisteitä Tauber saavutti ensimmäisen kerran 27. joulukuuta 1998, kun hän oli 24:s vapaan hiihtotavan sprintissä Garmisch-Partenkirchenissä. Palkintokorokkeelle Tauber ylsi maailmancupissa kerran. Hän oli toinen 5. helmikuuta 2006 Davosissa pidetyssä 15 kilometrin perinteisen hiihtotavan kilpailussa.
Arvokilpailut

Nuorten MM-kilpailuissa Tauber oli mukana vuosina 1994–1996 yhteensä viidellä matkalla. Paras sijoitus näissä kilpailuissa oli yhdeksäs sija 30 kilometrin vapaan hiihtotavan kisassa Asiagossa 4. helmikuuta 1996.
MM-kilpailuissa Tauber oli mukana Oberstdorfissa 2005 ja Sapporossa 2007. Hänen paras henkilökohtainen sijoituksensa MM-tasolla oli 18. sija vuoden 2005 kilpailujen 50 kilometrin perinteisen hiihtotavan yhteislähdössä. Vuoden 2005 MM-kisoissa Tauber hiihti ainoan arvokisaviestinsä, jossa Itävalta sijoittui viidenneksi.
Olympialaisissa Tauber oli mukana Torinossa 2006. Siellä hän hiihti uransa parhaan arvokisasijoituksen ollessaan 15 kilometrin perinteisen hiihtotavan kisassa kahdeksas.
Kilpailukielto

Keväällä 2007 Kansainvälinen olympiakomitea langetti Tauberille ja viidelle muulle itävaltalaisurheilijalle elinikäisen kilpailu- ja toimitsijakiellon olympialaisiin. Syynä oli dopingaineiden hallussapito Torinon olympialaisissa 2006.
Lori FC

| Lori FC |
| --- | --- |
Koko nimi:  Lori Football Club
Perustettu:  1936   2017 (uudelleen)
Kaupunki:  Vanadzor
Kenttä:  Vanadzor Football Academy
– kapasiteetti:  1 000
Sarja:  Armenian jalkapalloliiga
Infobox OKNimi-testi OK: 
Lori Football Club on jalkapalloseura Vanadzorin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on alun perin perustettu vuonna 1936, mutta perustettiin uudelleen vuonna 2017.
Lerner

Lerner on muun muassa seuraavien henkilöiden sukunimi:
Abba P. Lerner (1903–1982), yhdysvaltalainen taloustieteilijä
Alan Jay Lerner (1918–1986), yhdysvaltalainen sanoittaja ja käsikirjoittaja
Alejandro Lerner (s. 1957), argentiinalainen muusikko
Ben Lerner (s. 1979) yhdysvaltalainen runoilija
Gerda Lerner (1920–2013), yhdysvaltalainen historioitsija
Kostjantyn Lerner (1950–2011), ukrainalainen shakin suurmestari
Michael Lerner (1941–2023), yhdysvaltalainen näyttelijä
Pirkko Ruohonen-Lerner (s. 1957), suomalainen toimittaja ja kansanedustaja
Richard Lerner (1938–2021), yhdysvaltalainen kemisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Max Domi

| Max Domi |
| --- | --- |

Henkilötiedot
Syntynyt: 2. maaliskuuta 1995 (ikä 29) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  88 kg
Seura
Seura:  Toronto Maple Leafs
Sarja:  NHL
Pelinumero:  11
Pelaajaura
Pääsarjaura:  2015–
Aik. seurat:  London Knights (OHL) Arizona Coyotes (NHL) Montreal Canadiens (NHL) Columbus Blue Jackets (NHL) Carolina Hurricanes (NHL) Chicago Blackhawks (NHL)   Dallas Stars (NHL)
NHL-varaus:  12. varaus, 2013 Phoenix Coyotes
Aiheesta muualla
maxdomi.ca
Max Domi (s. 2. maaliskuuta 1995 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Toronto Maple Leafsissa. Hän on pelipaikaltaan keskushyökkääjä, mutta osaa pelata myös laidassa. Phoenix Coyotes varasi Domin ensimmäisellä kierroksella 12. pelaajana kesällä 2013.
Ura > Maajoukkueura

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Kanada 2015 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2012 | jääkiekko |  |
Domi voitti maailmanmestaruuden Kanadan maajoukkueessa MM-kilpailuissa 2016. Alle 20-vuotiaiden MM-kilpailuissa vuonna 2015 hän voitti nuorten maailmanmestaruuden. Domi jakoi viidellä osumallaan koko turnauksen maalipörssin voiton kolmen muun pelaajan kanssa. Hänet palkittiin turnauksen parhaana hyökkääjänä, valittiin tähdistökentälliseen ja Kanadan top-3-pelaajaksi. Domi pelasi myös alle 18-vuotiaiden Ivan Hlinkan muistoturnauksessa vuonna 2012 voittaen kultaa. Hän edusti myös Canada Ontarion joukkuetta World U-17 Hockey Challengessa vuonna 2012, jolloin Domi toimi joukkueen varakapteenina ja voitti pronssia.
Muuta

Domin isä Tie pelasi omalla urallaan pudotuspelit mukaan lukien yli 1100 NHL-ottelua ja hänet tunnetaan yhtenä NHL-historian pelätyimmistä poliisipelaajista. Tahir "Tie" Domin vanhemmat on lähtöisin Albaniasta.
Max Domi sairastaa ykköstyypin diabetesta, ja hän mittaa otteluidensa aikanakin verensä glokoosipitoisuuden noin 15 minuutin välein. Domi käytti ennen pelinumeroa 16 kunnioittaakseen entistä NHL-kiekkoilija Bobby Clarkea, joka sairasti myös diabetesta.
Minimoto

Aikuinen mies minimoton kyydissä
Minimoto on erittäin pienikokoinen kaksitahtinen moottoripyörä tai mopo, jonka moottorin kuutiotilavuus on alle 50 cm³ (yleisin 39 cm³). Minimotoissa kytkimenä toimii keskipakoiskytkin ja niissä ei ole vaihteita eikä vaihteistoa. Yksi kiinteä välitys huolehtii voimansiirrosta. Minimotoissa ei ole jousitusta. Minimoto on suunniteltu yksinomaan kilpailuun. Tieliikenteeseen minimotoja ei voi rekisteröidä, eikä se täytä esimerkiksi Suomessa mopon vaatimuksia. Minimotojen huippunopeus on pyörän kokoon nähden melko suuri, vakiona pyörästä ja viritysasteesta riippuen 40–120 km/h. Minimoton massa on muutamien kymmenien kilogrammojen paikkeilla. Suomessa minimotoilla kilpaillaan aktiivisesti.
Minimoto on toiselta nimeltään pocketbike eli ”taskupyörä”. Minibike-nimellä viitataan muutamaa tuumaa korkeampiin malleihin. Muun muassa kuuluisa moottoripyöräilijä Valentino Rossi on edennyt minimotoista suurempiin moottoripyöräilyluokkiin.
Mikko Linnaluoma

| Mikko Linnaluoma |
| --- | --- |

Henkilötiedot
Syntynyt: 30. syyskuuta 1982 (ikä 42)  Suomi
Pesäpalloilija
Lempinimi:  Lintsi
Ulkopelipaikka:  etukenttä
Seura:  
Tehtävä:  vaihtaja
Pelaajaura
Junioriseurat
:  Hyvinkään Tahko
Ammattilaisjoukkueet
2004-2009 2001-2003 2004-2005 2011 2011-2012:  Hyvinkään Tahko Riihi-Pesis Riihi-Pesis Puna-Mustat Hyvinkään Tahko
Mikko Linnaluoma (s. 30. syyskuuta 1982) on suomalainen entinen pesäpalloilija, joka edusti urallaan pääasiassa Hyvinkään Tahkoa.
Linnaluoma pelasi ensimmäiset Superpesis-ottelunsa kaudella 2004 kasvattajaseurassaan Hyvinkään Tahkossa. Sitä ennen hän oli pelannut sekä Tahkon juniorijoukkueissa että Riihi-Pesiksen joukkueessa Suomensarjassa ja Ykköspesiksessä. Linnaluoma voitti Tahkossa mestaruuden kaudella 2007. Hän edusti Tahkoa kauden 2009 loppuun saakka, kunnes Linnaluoma lopetti uransa. Häneltä leikattiin polvi syksyllä 2010. Lisäksi Linnaluoman ranne puhdistettiin. Hän kuitenkin palasi vuoden tauon jälkeen kaudella 2011. Alkukauden Linnaluoma pelasi Puna-Mustissa Ykköspesiksessä. Olli Lehtolan loukkaantumisen takia Linnaluoma siirtyi pudotuspelien alettua Tahkoon Superpesistä pelaamaan. Linnaluoma solmi kauden jälkeen sopimuksen kaudesta 2012 Tahkon kanssa.
Kaudelle 2012 Linnaluoma valittiin Tahkon varakapteeniksi. Hän kärsi heti alkukaudesta selkävaivoista. Touko- ja kesäkuun aikana Linnaluoma pelasi kahdeksan ottelua Superpesiksessä. Hän saavutti toukokuussa uransa sadannen ottelun Superpesiksessä. Lisäksi hän löi kerran kunnarin ja valittiin yhdessä ottelussa Tahkon parhaaksi pelaajaksi. Kesäkuun puolivälissä hänen polvensa hajosi. Linnaluoma palasi vielä Tahkon joukkueeseen pelaten muutamassa ottelussa. Linnaluoman polvi vaati leikkausta ja uran odotettiin päättyvän loukkaantumiseen, mutta niin ei käynyt. Elokuussa Linnaluoma meni kuitenkin töihin Adidakselle Saksaan muuttaen samalla sinne. Linnaluoma lensi kuitenkin Saksasta viikonlopuksi Suomeen pelaamaan Tahkon puolivälieräotteluissa Joensuun Mailaa vastaan. Tahko tippui puolivälierissä ja Linnaluoma lopetti lopullisesti uransa.
Linnaluoma pelaa etukentällä. Sisäpelissä hän on vaihtaja. Hän kärsi uransa aikana lukuisista polvivaivoista. Linnaluoma saavutti uransa aikana 178,7 pesispörssipistettä. Hänen ainoa SM-mitalinsa oli vuonna 2007 saavutettu kulta. Linnaluoman yhden ottelun ennätys on viisi lyötyä, kuusi tuotua ja 11 kärkilyöntiä.
Saavutukset > Pelaajana

1 SM-kulta: 2007
Merja Hilanne

| Merja Hilanne> Henkilötiedot |
| --- | --- |
Koko nimi:  Merja Teljo (o.s. Hilanne)
Syntynyt: 9. maaliskuuta 1963 Oulu, Suomi
Kuollut: 2021
Kansalaisuus:   Suomi
Koripalloilija
Lempinimi:  Memmu
Pituus:  186 cm
Pelaajaura
Seurajoukkueet
1980–1987 1987–1988 1988–1991:  Karhun Pojat Vantaan Pussihukat Karhun Pojat
Maajoukkueet
1981–1987:   Suomi
Ottelut (pisteet):  43 (132)
Aiheesta muualla
FIBA
Merja Hilanne (myöh. Teljo; 9. maaliskuuta 1963 Oulu – 2021) oli suomalainen koripalloilija.
Hilanne pelasi Suomen naisten maajoukkueessa vuoden 1987 EM-kilpailuissa ja yhteensä 43 maaottelussa. Hilanne edusti naisten SM-sarjassa vuosina 1980–1991 Karhun Poikia ja yhden kauden ajan Pussihukkia saavuttaen yhteensä kuusi himmeämpää SM-mitalia ja kuusi Suomen cupin finaalipaikkaa joista kaksi cup-mestaruutta.
Elämä ja urheilu-ura > Seurajoukkueet

Hilanne pelasi naisten SM-sarjassa 11 kautta vuosina 1980–1991. Hän edusti kasvattajaseuraansa Karhun Poikia paitsi kauden 1987–1988 ajan Pussihukkia. Hänen pistekeskiarvonsa oli joka kaudella päälle 11,0:n ja parhaimmillaan kaudella 1983–1984, jolloin hän oli koko sarjan toiseksi paras pisteidentekijä 24,1 pisteen keskiarvolla. Hilanne saavutti naisten SM-sarjasta kaksi hopea- ja neljä pronssimitalia. Suomen cup-mestaruuden Hilanne voitti KaPo:ssa vuosina 1980 ja 1990, minkä lisäksi KaPo jäi hänen aikanaan neljästi cup-hopealle.
Elämä ja urheilu-ura > Maajoukkue

Hilanne pelasi Suomen maajoukkueessa vuosina 1981–1987 43 ottelua 3,1 pisteen keskiarvolla. Naisten maajoukkueen piste-ennätyksensä, 13 pistettä, hän teki valmistavissa maaotteluissa vuonna 1981 Unkaria ja vuonna 1985 Romaniaa vastaan. Hilanne kuului Suomen kokoonpanoon Espanjan EM-kilpailuissa 1987, missä Suomi sijoittui 12:nneksi eli viimeiseksi. Suomen U18-maajoukkuetta Hilanne edusti ikäluokan vuoden 1981 EM-kilpailuissa, missä Suomi oli kahdeksas. Hän pelasi myös vuoden 1987 universiadeissa.
Muuta

Hilanne oli pituudestaan huolimatta ulkopelaaja ja hyvä kolmen pisteen korien heittäjä, joka hyötyi kolmen pisteen viivan tultua käyttöön pelikentillä 1980-luvun alussa. Hän heitti yksittäisessä ottelussa parhaimmillaan kymmenen kolmen pisteen koria. Hänen pituus–pelipaikka-yhdistelmänsä aiheutti vastustajille usein match-up-ongelmia. Hilanne kuoli 57-vuotiaana vuonna 2021 sairastettuaan pitkään.
Saavutukset

Naisten EM-kilpailuissa 1987
U18-EM-kilpailuissa 1981 (Suomi kahdeksas)
SM-hopeaa 1986, 1987, 1988 ja 1990
SM-pronssia 1981, 1982, 1985 ja 1991
Suomen cup-mestaruus 1980 ja 1990
Suomen cupin hopeaa 1978, 1981, 1986 ja 1988